Ur. broj: 11-2021-04

Marija Bistrica, 28.10.2021.

**ZAPISNIK SA 4. SJEDNICE SKUPŠTINE**

**TURISTIČKE ZAJEDNICE OPĆINE MARIJA BISTRICA**

Održane 28. listopada 2021. (četvrtak) u 18,00 sati u Villi „Vladimir“, a sazvane pozivom od 21. listopada 2021. u kojem je bio predložen sljedeći dnevni red:

1. Verificiranje zapisnika s 3. sjednice Skupštine,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Poziv za sjednicu Skupštine zajedno s dnevnim redom i pripadajućim materijalima dostavljeni su članovima Skupštine sukladno odredbi članka 41. Poslovnika o radu Skupštine Turističke zajednice općine Marija Bistrica od 10. lipnja 2020.

Na Skupštini je prisutno 7 članova : Petra Gajski, Ivana Višek, Miroslav Štagar, Nikolina Micak, Tomislav Boc, Katica Micak i Dražen Budiš od ukupno 11 članova, te predsjednik i djelatnici TZO Marija Bistrica Marija Klenkar i Filip Galoić.

Gospodin Filip Galioć sjednici prisustvuje u svojstvu zapisničara.

Prelazi se na odlučivanje prema točkama dnevnog reda.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S SKUPŠTINE OD 24. OŽUJKA 2021.**

Skupštinu otvara predsjednik Turističke zajednice općine Marija Bistrica koji pozdravlja okupljene i zahvaljuje im na dolasku.

Predsjednik čita predloženi dnevni red:

1. Verificiranje zapisnika s 3. sjednice Skupštine,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Predsjednik stavlja prijedlog dnevnog reda na glasanje.

Za prijedlog je glasalo 7 članova Skupštine, te se donosi slijedeća

**Odluka**

o usvajanju predloženog dnevnog reda

Članak 1.

1. Verificiranje zapisnika s 3. sjednice Skupštine,
2. Prijedlog 2. izmjene programa rada s financijskim planom za 2021. godinu,
3. Pitanja i prijedlozi.

Članak 2.

Ova Odluka stupa na snagu danom donošenja.

Predsjednik ukratko prelazi dostavljen zapisnik s prošle 3. sjednice Skupštine.

Po ovoj točci nije bilo rasprave, te predsjednik predlaže da se zapisnik verificira.

Za verifikaciju zapisnika glasalo je 7 članova Skupštine, te se donosi sljedeća

**Odluka**

Članak 1.

Verificira se zapisnik s 3. sjednice skupštine od 24. ožujka 2021..

Članak 2.

Ova Odluka stupa na snagu danom donošenja.

**AD 2) Prijedlog 2. izmjene programa rada s financijskim planom za 2021. godinu**

Predsjednik članovima Skupštine prezentira prijedlog 2. izmjene programa rada s financijskim planom za 2021. godinu.

Predsjednik objašnjava da se povećavaju prihodi iz proračuna Općine Marija Bistrica za 52.000,00 kuna, dok se smanjuju prihodi od turističke pristojbe i prihodi od gospodarske djelatnosti s obzirom da se ove godine neće održati „Bistrička božićna tombola“.

Rashodovna strana se povećava na strani troškova održavanja manifestacija, odnosno povećavaju se troškovi „Ljeta u Mariji Bistrici“ koje je održano u skladu s važećim epidemiološkim mjerama, troškovi „Adventa u Mariji Bistrici“ koji će se također održati u skladu s važećim epidemiološkim mjerama, te troškovi održavanja Trail utrke „Za dušu i tijele – Mirko Fulir“ koja je završna utrka profesionalne trkačke lige.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga 2. izmjene programa rada s financijskim planom za 2021. godinu.

Za prihvaćanje Prijedloga 2. izmjene programa rada s financijskim planom za 2021. godinu je glasalo 7 članova Skupštine te se donosi sljedeća:

**Odluka**

Članak 1.

Prihvaća se Prijedlog 2. izmjene programa rada s financijskim planom za 2021. godinu.

Članak 2.

Ova Odluka stupa na snagu danom donošenja.

**AD 3) PITANJA I PRIJEDLOZI**

Po ovoj točci nije bilo daljnje rasprave te je predsjednik pa je predsjednik još jednom zahvalio prisutnima na dolasku i zatvorio sjednicu u 18,30 sati.

Zapisničar: Predsjednik:

Filip Galoić, bacc. oec. Josip Milički, ing.